ระเบียบกระทรวงแรงงานและสวัสดิการสังคม ว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า (ฉบับที่ 2)  พ.ศ. 2545
ระเบียบกระทรวงแรงงานและสวัสดิการสังคม
ระเบียบกระทรวงแรงงานและสวัสดิการสังคม
ว่าด้วยการขออนุญาตและการอนุญาตรับสมัคร
หรือประกาศรับสมัครคนหางานเป็นการล่วงหน้า
(ฉบับที่ ๒)
พ.ศ. ๒๕๔๕
 

โดยที่เป็นการสมควรปรับปรุงระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าให้เหมาะสมยิ่งขึ้น

อาศัยอำนาจตามความในมาตรา ๓๕ แห่งพระราชบัญญัติจัดหางานและคุ้มครองคนหางาน
พ.ศ. ๒๕๒๘ ประกอบความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ
พ.ศ. ๒๕๓๒ รัฐมนตรีว่าการกระทรวงแรงงานและสวัสดิการสังคมจึงวางระเบียบไว้
ดังต่อไปนี้

ข้อ ๑
ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครคนหางานเป็นการล่วงหน้า
(ฉบับที่ ๒) พ.ศ. ๒๕๔๕

ข้อ ๒
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
ให้ยกเลิกความในข้อ ๖ (๓) แห่งระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า
พ.ศ. ๒๕๔๕ และให้ใช้ความต่อไปนี้แทน
(๓) หนังสือรับรองการมีอยู่จริงของตำแหน่งงาน
จากสำนักงานแรงงานไทยให้สถานเอกอัครราชทูตหรือสถานกงสุลไทยที่ประจำอยู่ในประเทศที่คนหางานจะไปทำงานกรณีประเทศที่คนหางานจะไปทำงานไม่มีสำนักงานแรงงานไทยให้สถานเอกอัครราชทูตหรือสถานกงสุลไทยที่ประจำอยู่เป็นผู้รับรองกรณีประเทศที่คนหางานจะไปทำงานไม่มีสถานเอกอัครราชทูตหรือสถานกงสุลไทย
ให้ดำเนินการตามข้อ ๖ (๕) โดยอนุโลม

ข้อ ๔ ให้ยกเลิกความในข้อ ๖ (๕)
แห่งระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า
พ.ศ. ๒๕๔๕ และให้ใช้ความต่อไปนี้แทน
(๕)
เอกสารที่ทางการของประเทศนั้นอนุญาตให้จ้างแรงงานต่างชาติหลักฐานการจดทะเบียนประกอบกิจการของนายจ้าง
และงบการเงินของนายจ้างปีสุดท้าย หากไม่มีเอกสารดังกล่าวให้ใช้เอกสารอื่น
ซึ่งแสดงว่าตำแหน่งนั้นมีอยู่จริงและถูกต้อง โดยได้รับความเห็นชอบของอธิบดีกรมการจัดหางาน


ประกาศ ณ วันที่ ๑๔ พฤษภาคม พ.ศ. ๒๕๔๕
เดช บุญ- หลง
รัฐมนตรีว่าการกระทรวงแรงงานและสวัสดิการสังคม
[เอกสารแนบท้าย]

๑.
คำขออนุญาตรับสมัครหรือประกาศรับสมัครคนหางานเป็นการล่วงหน้า(เพื่อรับ จต.
๒) (แบบ จง.๒๒)






















วิภา/ผู้จัดทำ
๑๒ มีนาคม ๒๕๕๕